HŽ serija 6011
HŽ serija 6011/4011 (nadimak Gomulka ili Litorina) serija je elektromotornih vlakova Hrvatskih željeznica, izgrađenih u poljskoj tvornici Pafawag (Wrocław) u periodu od 1965. - 1966. Inače ukupno je proizvedeno 1412 kompozicija u periodu od 1962. do 1993. Sustav električnog napajanja je istosmjerni 3 kV. Namjenjen je za prijevoz putnika u prigradskom željezničkom prometu. Sastoji se od četiriju vagona, i to od dvaju središnjih motornih vagona i od jednoga upravljačkog vagona na svakome kraju garniture.

Ova serija vlakova prometovala je na riječkom prometnom području. Krajem 2011. godine prodane su poslijednje dvije garniture popularnih "Litorina".

Operateri
Serija 6011/4011 (oznaka 6011 za upravljačke vagone, a 4011 za središnje vagone) serija je Hrvatskih željeznica, ali isti elektromotorni vlakovi prometuju još i u Poljskoj (serija EN57, Polskie Koleje Państwowe) te Slovenija (serija 315, Slovenske željeznice).

Tehnički podaci
Osovinski raspored: 2'2' + Bo' Bo' + Bo' Bo' + 2'2 
Napon napajanja: istosmjerni 3 kV
Motor-generator: Dolmel LKP 330
Trajna snaga: 1392 kW 
Maksimalna brzina: 120 km/h 
Osovinski pritisak: 18,8/13,7 (Motorni vagon/prikolica) 
Duljina garniture preko središnjega kvačila 86840 mm
Duljina prikolice preko središnjega kvačila: 21200 mm
Masa prazne garniture 190 t
Duljina motornoga vagona: 21770 mm
Broj sjedala u garnituri: 256 
u motornom vagonu: 76 
u prikolici: 52

Nadimci
Nadimak Gomulka ova serija elektromotornih vlakova dobila je po  Władysławu Gomułki, koji je u vrijeme isporuke bio vođa poljske Komunističke partije.

Nadimak Litorina ova serija elektromotornih vlakova dobila je po nadimku stare serije elektromotornih vlakova JŽ-a serije 310, koja je izrađena u talijanskoj tvornici "Breda"; garnituru je SFRJ dobila kao ratnu odštetu, bila je u prometu od 1958. do 1966. godine.

Motorni vlakovi
Željeznički promet u Hrvatskoj
Željeznička vozila